﻿

На основу члана 37. став 6. Закона о уређењу тржишта пољопривредних производа („Службени гласник РС”, број 67/21) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**o допуни Уредбе о ванредној интервентној мери подршке произвођачима брашна**

Објављено у „Службеном гласнику РС“ број број 139/2022 од 16.12.2022. године

Члан 1.

У Уредби о ванредној интервентној мери подршке произвођачима брашна („Службени гласник РСˮ, број 67/22), у члану 6. после става 1. додају се ст. 2–4, који гласе:

„Додатна средства за спровођење ове уредбе обезбеђена су Законом о буџету Републике Србије за 2022. годину („Службени гласник РС”, бр. 110/21 и 125/22), у оквиру Раздела 24 – Министарство пољопривреде, шумарства и водопривреде, у износу од 193.558.000 динара.

Средства из става 2. овог члана додељују се произвођачима брашна који су остварили право на подршку у складу са Уредбом о ванредној интервентној мери подршке произвођачима брашна („Службени гласник РСˮ, број 67/22), сразмерно оствареном износу подршке.

Директор Управе решењем даје налог за пренос средстава на рачун корисника подршке из става 3. овог члана, отворен код пословне банке.ˮ.

Члан 2.

Ова уредба ступа на снагу наредног дана од дана објављивања у ,,Службеном гласнику Републике Србије”.

05 број 110-10591/2022

У Београду, 15. децембра 2022. године

**Влада**

Председник,

**Ана Брнабић,** с.р.